Skulle afhente mine pakker på "posthuset" i SuperBrugsen i Horsens (Stensballe). Afhentningstidspunktet var velvalgt, idet Danmark og Tyskland spillede håndboldkamp i det pågælende tidsrum, hvormed der formodentlig ikke var kunder i butikken. Ved ankomst var P-pladsen helt tom, så pakkeudleveringen burde være en overkommelig opgave.
Jeg retter henvendelse til en kasselinjemedarbejder, som henter en kollega som kan foretage pakkeudleveringen.
En ung dame kommer mig i møde, jeg viser pakkenumrene på min mobiltelefon, hvilket hun ikke kan bruge. Hun skal have leveringsadressen i stedet. Herefter går hun ud i pakkerummet (bagvedliggende lokale), for at finde pakkerne. Efter et stykke tid kommer hun retur, og fortæller, at hun ikke kan finde dem. Det mente jeg ikke kunne passe, hvilket Track & Trace kunne bekræfte. Hun beder om adressen igen, og går endnu engang ud i pakkerummet. Kort tid efter indfinder hun sig igen uden pakker. Hun spørger, hvor store pakkerne er, hvortil jeg svarer, at de er forholdsvis store. Specielt den ene pakke måtte fylde noget i lokalet (laserprinter).
Den unge dame går endnu engang ud i pakkerummet, og på et tidspunkt kan jeg høre, noget tungt blive skubbet hen af gulvet. Døren går op, og jeg ser, at den unge dame har sat foden på pakken, som hun blot skubber til i smuk ryk. Det gad jeg ikke at se på, så jeg tager selv fat i pakken, for at bringe den længere ud i lokalet. Herefter spørger hun, hvor stor den anden pakke er, hvilket jeg giver et bud på.
Kort tid efter vender hun tilbage med meddelelsen om, at hun ikke kan finde  pakken. Jeg udtaler, at det ikke kan passe jf. Track & Trace, og at begge pakker i øvrigt kom fra én og samme afsender. Hun udtaler efterfølgende, at hun vil hente en kollega, som ved noget mere om det!
Kollegaen dukker op (også en ung dame), som vil have oplyst pakkenummeret, idet hun dermed kunne tjekke pakkens tilvejebringelse i IT-systemet. Her må hun sande, at den må være at finde i pakkerummet. Hun går derefter ud i pakkerummet, sammen med kollegaen, og vender tilbage uden resultat. Jeg bliver endnu engang spurgt om, hvor stor pakken er, hvilket jeg endnu kommer med et bud på.
Kort tid efter, kommer hun ud af pakkerummet med den rigtige pakke. Jeg får oplyst, at min pakke lå et forkert sted!!!
Nu kommer vi til selve udleveringen/kvitteringen! Den unge dame spørger mig om, hvorvidt jeg er den person, der står anført på pakkerne, og i øvrigt hvem "& Co." er? Jeg svarer, at jeg bekræfte, at jeg er rette person, og "& Co." er min virksomhed. Hun meddeler derefter, at hun ikke kan udlevere pakkerne, idet min virksomhed ikke figurerer på adressen. 
NB! Jeg har haft virksomhed på adressen i mere end 2 år.
Jeg bliver orienteret om, at hun kan finde en anden virksomhed på adresse, som hun kan udlevere pakkerne til. Jeg kunne bekræfte, at der på samme adresse var en anden virksomheden, men at det var min virksomhed som havde betalt for varerne og ikke min nabovirksomhed, derfor var jeg rette ejer! Det kunne den unge dame godt forstå. Hun fandt derfor en alternativ adresse (fra 1. sal til stueetagen).
Efter 20 min. (ankomst til udlevering) fik jeg mine pakker med mig!
Top uprofessionelt og amatøragtig adfærd! Nej, lad os få de gamle posthuse tilbage ... der var der noget mere styr på det!